59 



Magyarországi rovargyűjtésem jegyzéke. 



Közli : Dr. Szilády Zoltán. 



I. Hemíptera. 

 I. 



Mint a budapesti református gimnázium tanulója 1894-ben 

 kezdtem rendszeresen foglalkozni a rovargyűjtéssel, amelynek 

 minden öröme és sikere hálás emlékembe idézi első buzdítómat 

 és mesteremet, Biró Lajost. Későbbi tanulmányaim alatt belát- 

 tam, hogy a gyűjtés és a természetben való szemlélődés az 

 egyedüli út, amelylyel az állatvilágban tájékozottságot szerezhe- 

 tünk s ennélfogva nélkülözhetetlen alapja az állattan bármely 

 ágára terjedő munkásságunknak. Ebben a tudatban folytattam a 

 mai napig és folytatom tovább is gyűjteményem gyarapítását. E 

 mellett 1901. óta a nagyenyedi Bethlen-kollégium gyűjtemé- 

 nyeinek kezelője lettem. Ez a gyűjtemény elődöm, Elekes Károly 

 tanár buzgóságát dicséri, aki Ormay Sándorral folytatott csere- 

 viszonyával, saját és tanítványai, köztűk Fenichel Sámuel, to- 

 vábbá Gyulai Demeter Kálmán akkori helyettes tanár gyűjtésével 

 tizenkétezer darabra emelte az állományt Mindezt darabonként 

 is leltározva és többnyire jól meghatározva vettem át, hogy 

 tovább gyarapítsam s az elavult, vagy többszörös példányokat 

 újakkal helyettesítsem. Egyúttal több tanítványom segítségével 

 Alsófehérmegye és Erdély egyes nevezetesebb vidékeinek rovar- 

 tani kikutatását is tervbe vettem, kiterjeszkedve az összes ren- 

 dekre. Az utóbbi években több ezer példányt eredményezett ez 

 a gyűjtéS; amelynek anyagi és szellemi előmozdításáért a Múze- 

 umok és Könyvtárak Országos Főfelügyelőségének tartozom első 

 sorban köszönettel. 



Az alábbiakban az 1894 — 1906. években gyűjtött félfedeles 

 szárnyúak (Hemiptera) jegyzékét közlöm, kihagyva belőle egyrészt 

 a fauna-katalogusban már közölt, másrészt a havasi terűletekről 

 származó, (tehát külön dolgozatban tárgyalandó) adatokat. Az 

 előttem ismeretlen darabok meghatározásáért és saját meghatá- 

 rozásaim ellenőrzéseért hálás köszönettel tartozom Dr. Horváth 

 Géza úrnak, a Nemzeti Múzeum osztályigazgatójának, aki elő- 

 zékenységével különös érdeklődésem tárgyává tette ezt a rendet. 



